[{"text_idx": "#000002", "text": "Mae arweinwyr addysgol angen sgiliau amrywiol i lwyddo"}, {"text_idx": "#000003", "text": "Gall arweinwyr addysgol da gael effaith enfawr ar sefydliadau addysgol, myfyrwyr a chymdeithas yn gyffredinol. Gall arweinwyr llwyddiannus ym myd addysg feithrin a chynnal diwylliant o waith caled a llwyddiant trwy sgiliau a rhinweddau gan gynnwys arweinyddiaeth drawsnewidiol a\u2019r gallu i reoli\u2019r llif o gyfalaf dynol yn effeithiol."}, {"text_idx": "#000004", "text": "Er mwyn cyflawni hyn, mae angen i arweinwyr effeithiol ym myd addysg allu cyfuno dealltwriaeth ddofn o theori ac ymarfer addysgol gyda phrofiad damcaniaethol ac ymarferol o reoli pobl a rhanddeiliaid yn y cyd-destun addysgol."}, {"text_idx": "#000007", "text": "Mae\u2019r MA Addysg gydag Arweinyddiaeth ar-lein yn rhoi cyfle i weithwyr proffesiynol archwilio effaith a dylanwadau arweinyddiaeth addysgol. Byddant yn datblygu dealltwriaeth feirniadol o sut y gall datblygiadau polisi, gwerthoedd, newid sefydliadol, partneriaethau a chydweithio effeithio ar brofiadau staff, myfyrwyr a rhanddeiliaid yn y sefydliad."}, {"text_idx": "#000009", "text": "Mae\u2019r cwrs Meistr mewn Addysg gydag Arweinyddiaeth ar-lein hwn wedi\u2019i greu\u2019n benodol i gyd-fynd a\u0302 bywydau prysur darpar arweinwyr ac arweinwyr presennol uchelgeisiol ym myd addysg. Mae\u2019r model dysgu hyblyg yn anghydamserol, sy\u2019n golygu y gall myfyrwyr astudio ar unrhyw adeg ac y gallant gwblhau eu cwrs Meistr heb orfod cyfaddawdu ar eu hymrwymiadau gwaith a theulu. Cyflwynir y rhaglen yn gyfan gwbl ar-lein a gellir ei chwblhau yn unrhyw le yn y byd \u2013 nid oes angen i fyfyrwyr ymweld a\u0302\u2019r campws o gwbl. Gellir astudio cynnwys y rhaglen ar ystod o ddyfeisiau bwrdd gwaith a symudol a gallwch astudio gartref, yn ystod eich egwyl ginio neu hyd yn oed ar eich taith yn o\u0302l ac ymlaen i\u2019r gwaith."}, {"text_idx": "#000018", "text": "Rhaglen Meistr addysg ar-lein sy'n paratoi myfyrwyr ar gyfer arweinyddiaeth yn y byd go Iawn"}, {"text_idx": "#000026", "text": "Arweinyddiaeth a Rheolaeth mewn Addysg"}, {"text_idx": "#000028", "text": "Mae\u2019r modiwl hwn yn datblygu ymwybyddiaeth feirniadol o faterion sy\u2019n ymwneud a\u0302 chynhwysiant ac anghenion dysgu ychwanegol, gan alluogi ymarferwyr myfyriol a blaengar i ddatblygu agweddau, polisi\u0308au ac arferion cadarnhaol sy\u2019n cefnogi ymgysylltiad a chyflawniad pob unigolyn mewn lleoliadau addysg a chymunedol."}, {"text_idx": "#000029", "text": "Arwain a Rheoli Gweithwyr Proffesiynol"}, {"text_idx": "#000030", "text": "Bydd y modiwl hwn yn galluogi dysgwyr i ddangos dealltwriaeth systematig a beirniadol o rolau arweinwyr a rheolwyr mewn cyd-destun addysgol gan gyfeirio\u2019n benodol at gysyniadau arweinyddiaeth a rheolaeth adnoddau dynol. Bydd dysgwyr yn archwilio\u2019r gwahaniaethau rhwng ro\u0302l arweinydd a rheolwr a sut maen nhw\u2019n croestorri wrth reoli grwpiau a thimau mewn sefydliad. Mae\u2019r modiwl yn rhoi cyfle i werthuso\u2019n feirniadol y rolau y mae aelodau timau\u2019n eu chwarae a chydnabod pwysigrwydd dynameg ti\u0302m wrth arwain newid yn effeithiol. Bydd dysgwyr yn gwerthuso yn feirniadol methodolegau sy\u2019n hwyluso dadansoddiad o dimau ac ymarferoldeb gweithio gyda thimau sy\u2019n dylanwadu\u2019n fewnol ac yn allanol ar y cyd-destun addysgol."}, {"text_idx": "#000031", "text": "Mentora a Hyfforddi mewn Addysg"}, {"text_idx": "#000032", "text": "Mae\u2019r modiwl hwn yn meithrin dealltwriaeth feirniadol o werth mentora a hyfforddi wrth ddatblygu a gwella ymarfer proffesiynol. Mae\u2019n archwilio pwysigrwydd a phwrpas arsylwi cymheiriaid ac yn rhoi cyfle i fyfyrwyr fyfyrio\u2019n feirniadol ar arfer addysg dda. Mae\u2019n adnabod effeithiau posibl datblygiad proffesiynol trwy hyfforddi, mentora ac arsylwi gwersi ar godi safonau a gwella addysgeg a\u2019r gallu i wella ansawdd dysgu ac addysgu trwy weithgaredd proffesiynol uwch."}, {"text_idx": "#000037", "text": "Mae\u2019r modiwl hwn yn archwilio\u2019r berthynas rhwng addysg ffurfiol, addysg anffurfiol ac addysgeg feirniadol. Mae\u2019n archwilio\u2019n feirniadol sut y gall addysg cael ei ddefnyddio i herio yn adeiladol anghydraddoldebau ac anghydbwysedd pw\u0302er mewn cymdeithas. Bydd yn cynorthwyo myfyrwyr i fyfyrio ar eu hymarfer eu hunain i sicrhau eu bod yn gweithio mewn ffordd gynhwysol, ddemocrataidd a gwrth-ormesol."}]